Το Διοικητικό Συμβούλιο της ΡΙΝΤΕΝΚΟ ΑΝΩΝΥΜΟΣ ΕΜΠΟΡΙΚΗ & ΣΥΜΜΕΤΟΧΙΚΗ ΕΤΑΙΡΕΙΑ ανακοινώνει ότι η Α’ Επαναληπτική Ετήσια Τακτική Γενική Συνέλευση θα λάβει χώρα την Δευτέρα  12 Ιουλίου 2010 και ώρα 18.30 στα γραφεία της εταιρείας στον Παράδεισο Αμαρουσίου. Ακολουθεί αναλυτικά η Πρόσκληση της Συνέλευσης

«ΡΙΝΤΕΝΚΟ ΑΝΩΝΥΜΟΣ ΕΜΠΟΡΙΚΗ ΚΑΙ ΣΥΜΜΕΤΟΧΙΚΗ ΕΤΑΙΡΕΙΑ»
ΑΡ.Μ.Α.Ε. 13569/06/Β/86/07

Πρόσκληση Α’ Επαναληπτικής Ετησίας Τακτικής Γενικής Συνέλευσης των Μετόχων

Σύμφωνα με το Νόμο και το Καταστατικό, το Διοικητικό Συμβούλιο της Εταιρείας λόγω μη επίτευξης απαρτίας κατά την Ετήσια Τακτική Γενική Συνέλευση της 30/6/2010, με την από 30/6/2010 Απόφαση του καλεί τους Μετόχους της Ανωνύμου Εταιρείας με την επωνυμία ΡΙΝΤΕΝΚΟ ΑΝΩΝΥΜΟΣ ΕΜΠΟΡΙΚΗ ΚΑΙ ΣΥΜΜΕΤΟΧΙΚΗ ΕΤΑΙΡΕΙΑ, που έχει έδρα το Μαρούσι, σε Α’ Επαναληπτική Ετήσια Τακτική Γενική Συνέλευση, στα γραφεία της Εταιρείας, επί της οδού Αιγιαλείας 52 – Παράδεισος Αμαρουσίου, την 12ην Ιουλίου 2010, ημέρα Δευτέρα και ώρα 18:30, προς συζήτηση και λήψη αποφάσεων επί των κάτωθι θεμάτων της ημερησίας διάταξης :
ΘΕΜΑΤΑ ΗΜΕΡΗΣΙΑΣ ΔΙΑΤΑΞΗΣ
1. Υποβολή προς έγκριση των εταιρικών και ενοποιημένων Ετήσιων Οικονομικών Καταστάσεων της εταιρικής χρήσης 1/1 – 31/12/2009, μετά των σχετικών εκθέσεων του Διοικητικού Συμβουλίου και του Ορκωτού Ελεγκτή και της Διανομής Κερδών

2. Απαλλαγή των μελών του Διοικητικού Συμβουλίου και του Ορκωτού Ελεγκτή από κάθε ευθύνη αποζημίωσης για τα πεπραγμένα  της εταιρικής χρήσης 2009.

3. Εκλογή ενός Τακτικού και ενός Αναπληρωματικού Ορκωτού Ελεγκτή ως Ελεγκτών για την τρέχουσα χρήση 1/1 - 31/12/2010 και καθορισμός της αμοιβής τους.
4. Έγκριση – προέγκριση αμοιβών των μελών του Διοικητικού Συμβουλίου, κατά τα άρθρα 23α και 24 του Κ.Ν. 2190/1920. 

5. Έγκριση συμβάσεων κατά το άρθρο 23α του Κ.Ν. 2190/1920. 

6. Χορήγηση αδείας σε μέλη του Διοικητικού Συμβουλίου και στελέχη της Εταιρείας σύμφωνα με το άρθρο 23 παρ. 1 του Κ.Ν. 2190/1920.
7. Διάφορες ανακοινώσεις και εγκρίσεις, θέματα γενικού ενδιαφέροντος.

 Όλοι οι Μέτοχοι έχουν δικαίωμα να λάβουν μέρος στη Α’ Επαναληπτική Ετήσια Τακτική Γενική Συνέλευση και να ψηφίσουν, αυτοπροσώπως ή δι’ αντιπροσώπου. Κάθε μετοχή έχει δικαίωμα μίας ψήφου. Οι Μέτοχοι που επιθυμούν να παραστούν στην Συνέλευση θα πρέπει, σύμφωνα με το άρθρο 18 του Καταστατικού της Εταιρείας, πέντε (5) τουλάχιστον μέρες πριν την ημερομηνία της Συνέλευσης, να καταθέσουν στα γραφεία της Εταιρείας (Αιγιαλείας 52 – Παράδεισος Αμαρουσίου) τη βεβαίωση δέσμευσης των μετοχών τους, την οποία θα ζητήσουν από το χειριστή του λογ/σμού τους ή από την εταιρεία Ελληνικά Χρηματιστήρια Α.Ε., σε περίπτωση που οι μετοχές τους βρίσκονται στον Ειδικό Λογαριασμό της Μερίδας Επενδυτή στο Σ.Α.Τ., καθώς και πληρεξούσια των αντιπροσώπων τους.

Μαρούσι 30/6/2010
Το Διοικητικό Συμβούλιο
